Yksityisautojen vuokraus ei kanna nimeä airbnb, mutta hieman samanlaisesta asiasta on kyse.

MOSTPHOTOS

Majoitusmarkkinoiden puolella airbnb, jossa yksityiset vuokraavat omia asuntojaan toisille, on tullut suosituksi.

Nyt Suomessa on maaliskuun alussa alkanut yksityisautojen vuokrauspalvelu, jossa autojen yksityiset omistajat vuokraavat autojaan yksityisille ihmisille. Välittäjänä on vuokrauspalvelu Autolevi, joka aloitti aloitti toimintansa ensin Baltian maissa ja nyt maaliskuussa se levittäytyi myös Suomeen.

Tällä hetkellä koko ketjun kautta kautta vuokrataan Baltiassa päivittäin 50 autoa ja asiakasrekisterissä on 12 000 nimeä. Suomen sivuilla noin 50 autoa.

– Tavoitteena saada vuoden loppuun mennessä merkittävä asema, tuhansia käyttäjiä, sanoo markkinointijohtaja Laura Stolt.

Autolevin mukaan ensivaikutelma Suomen vuokrauksesta näyttäisi siltä, että suomalaisia kiinnostavat tila-autot, yli 10-vuotiaat ja niin sanotut kestävät saksalaiset kuten BMW ja Volkswagen.

– Tärkein syy, miksi autoa ei vuokrata perinteisestä vuokrafirmasta, on hinta. Vertausvuokrauspalvelussa käyttäjä voi säästää ja omistaja ansaita lisätuloja. Lisäksi meiltä saa auton käyttöönsä helposti myös huippusesonkina emmekä syrji nuoria kuljettajia, kommentoi Autolevin perustaja ja markkinointijohtaja Laura Stolt.

Vuokrauspalvelu toimii nettisivun kautta, jossa sekä auton omistajaa että vuokraajaa ohjeistetaan kädestä käteen. Auto vuokrataan netin kautta ja maksetaan etukäteen netissä. Vuokran suuruuden määrittelee auton omistaja ja vuokra näkyy suoraan nettisivulla. Auton vuokra-aika on on sovittavissa.

Auton omistaja ja vuokraaja sopivat keskenään, missä ja miten auto luovutetaan. Omistajan velvollisuus on tarkistaa vuokraajan henkilöllisyys ja ajo-oikeudet. Jälkikäteen sekä omistaja että vuokraaja arvioivat toisensa samaan tapaan kuin airbnb:ssä annetaan arvio.

Auton vakuuttaminen on tässä vuokrauspalvelussa omistajan vastuulla. Airbnb:n tapaista kaiken kattavaa vakuutusta Autolevillä ei ole käyttäjilleen tarjota, vaikka neuvotteluja vakuutusyhtiöiden mukana on käynnissä.

Jos auto kolaroidaan tai sitä vahingoitetaan, niin auton omistajan vakuutukset joko kattavat vauriot tai omistajan pitää neuvotella vahingonkorvaus vuokraajalta.